Enis Rama

Enis Rama lindi më 12 qershor 1976 në qytetin e Mitrovicës. Është hoxhë, imam në xhaminë 'Isa Beg' në Mitrovicë, kryeredaktor në televizionin Peace TV Shqip, autor i disa librave si dhe ish-ushtar në Ushtrinë Çlirimtare të Kosovës.

 Biografia 
Enis Rama lindi më 12 qershor 1976 në qytetin e Mitrovicës, ku edhe e kreu shkollën fillore. Më pas morri rrugën e kërkimit të diturisë dhe përfundoi me sukses Medresenë e Mesme ‘Alaudin’ në kryeqytetin e Kosovës. Por, ambicjet e tij drejt përvetësimit të diturisë fetare nuk mjaftuan me kaq. Kërkoi që të përsoste mësimin gjuhës arabe në një nga universitetet e Amanit në Jordani, ku përveç tjerash këtu pati nderin ta takojë edhe një nga kolosët e dijes të cilët jetuan në kohërat tona; dijetarin me origjinë nga Shkodra, Muhamed Nasirudin Albanin.

Duke e ndjekur shembullin e tij dhe shumë dijetarëve e hoxhallarëve të tjerë, vazhdoi rrugën e kërkimin e diturisë, për tu ndalur në stacionin e radhës - Universitetin Islamik në Medinë, në degën e hadithit. Ku normalisht se nuk u kënaq vetëm me studimet e marra vetëm nga Universiteti, por kërkonte çdo ligjëratë që mbahej nga dijetarët e mëdhenj brenda dhe jashtë xhamisë së Muhamedit (Paqja e Allahut qoftë mbi të).

Në vitin 2006 përfundoi studimet posdiplomike në Universitetin e Hapur Amerikan në Kajro të Egjiptit në degën Bazat e fesë (‘Usulud -Din’).

Me t’u kthyer në Kosovë e filloi punën e tij intensive për thirrjen e njerëzve në fenë e Zotit, punë kjo që po vazhdon pa reshtur tashmë për disa vite. Hoxhë Enis Rama jeton dhe vepron në Mitrovicë, ku edhe mban ligjerata të rregullta javore ku marrin pjesë jo vetëm muslimanët e lokal, por nga të gjitha vendet shqiptare. Ai veçanërisht shquhet për kuptimet e thella të teksteve sheriatike dhe për ligjëratat e tij mbi shërimin e zemrave dhe besimin Islam.

 Librat 
Hoxhë Enis Rama është autor dhe recenzent i disa librave me tematikë fetare. Ndër librat më të njohur të recenzuar ka qenë libri i Ali Tantawit, Prezentimi i Përgjithshëm i Islamit. Ndërsa librat e botuar nga vet Hoxhë Enis Rama janë:

 Ta njohim Allahun (3 vëllime)
 Harta e Kthimit tek Allahu
 Ndikimi i Kuranit
 Myzhde Agu

 Seritë më të njohura të ligjëratave 
 Rruga drejt Allahut 
 Komentim i kapitullit Rikak nga libri Sahih el-Buhari
 Komentim i librit Akideja e Vasitit të Ibn Tejmijes
 Komentim i librit Kitabu Teuhid
 Komentim i librit Tre parimet dhe argumentet e tyre 
 Ta njohim Allahun 
 Komenti i 40 haditheve të imam Neveviut 
 Pëfitime nga jeta e Muhamedit alejhi selam 
 Besimtari mes mëkatit dhe pendimit 
 Si ta përfitojmë dashurinë e Allahut
 Komentimi i xhuzit të 30-të
 Komentimi i xhuzit të 29-të
 Komentimi i xhuzit të 28-të

 Referimet 
 Biografia e hoxhës Enis Rama 

 Lidhje të jashtme 
 Faqja zyrtare në Facebook
 Faqja zyrtare në Instagram

Kategoria:Lindje 1976
Kategoria:Imamë shqiptarë
Kategoria:Hoxhallarë shqiptarë
Kategoria:Njerëz që jetojnë
Kategoria:Njerëz nga Mitrovica
Kategoria:Ushtarë të Ushtrisë Çlirimtare të Kosovës